
PANEVĖŽIO MIESTO SAVIVALDYBĖS 
ADMINISTRACIJOS DIREKTORIUS


ĮSAKYMAS 
DĖL BUVUSIOS AB „ŽIEDŲ PASAULIS“ TERITORIJOS RAMYGALOS G. (104) DETALIOJO PLANO KOREKTŪROS, PLANAVIMO TIKSLŲ, FINANSAVIMO, PAVEDIMO TERITORIJŲ PLANAVIMO IR ARCHITEKTŪROS SKYRIUI

[bookmark: registravimoDataIlga][bookmark: registravimoNr]      Nr.      
Panevėžys


Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 2, 3 dalimis, 28 straipsnio 2 dalimi, 31 straipsnio 4 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 245, 312, 316 punktais, Panevėžio miesto savivaldybės mero 2025 m. balandžio 30 d. potvarkio Nr. M-269 „Dėl įgaliojimų Savivaldybės administracijos direktoriui suteikimo“ 1.4 papunkčiu:
1. N u s t a t a u, kad:
1.1. [bookmark: _Hlk193208760]pradedama rengti buvusios AB „Žiedų pasaulis“ teritorijos Ramygalos g. (104) detaliojo plano, patvirtinto Panevėžio miesto valdybos 2000 m. liepos 4 d. sprendimo Nr. 271v „Dėl supaprastinta tvarka parengtų detaliųjų planų tvirtinimo“ 1 punktu, korektūra;
1.2. [bookmark: _Hlk193206848][bookmark: _Hlk193208951]planavimo tikslai: koreguoti 1.1 papunktyje nurodyto detaliojo plano sprendinius, suformuojant įsiterpusius žemės sklypus laisvoje valstybinėje žemėje, besiribojančioje su rytine žemės sklypo, esančio Ramygalos g. 147K, Panevėžyje, riba ir šiaurine žemės sklypų, esančių Kėdainių g. 3 ir Kėdainių g. 5, Panevėžyje, ribomis, nustatant naujai suplanuotų žemės sklypų privalomuosius teritorijos naudojimo reglamentus pagal Panevėžio miesto teritorijos bendrojo plano keitimo (T00079711), patvirtinto Panevėžio miesto savivaldybės tarybos 2016 m. lapkričio 24 d. sprendimu Nr. 1-408 „Dėl Panevėžio miesto teritorijos bendrojo plano keitimo patvirtinimo“, sprendinius ir numatant įsiterpusių žemės sklypų, suformuotų laisvoje valstybinėje žemėje, prijungimą prie žemės sklypų, esančių Ramygalos g. 147K, Kėdainių g. 3 ir Kėdainių g. 5, Panevėžyje;
1.3. buvusios AB „Žiedų pasaulis“ teritorijos Ramygalos g. (104) detaliojo plano koregavimo rengimą finansuoja planavimo iniciatoriai.
2. P a v e d u Savivaldybės administracijos Teritorijų planavimo ir architektūros skyriaus vedėjui užtikrinti šio įsakymo viešinimą Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“, nustatyta tvarka.
3. N u r o d a u, kad šis įsakymas per vieną mėnesį gali būti skundžiamas Panevėžio miesto savivaldybės administracijos direktoriui (Laisvės a. 20, 35200 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka. Per vienerius metus gali būti skundžiamas dėl valstybės tarnautojų piktnaudžiavimo ir biurokratizmo Lietuvos Respublikos Seimo kontrolieriams (Gedimino pr. 56, 01110 Vilnius) Lietuvos Respublikos Seimo kontrolierių įstatymo nustatyta tvarka.

